Smaa Bidrag* til den danske Flora VI. 



# Af C. H. Ostenfeld. 



Mimulus Langsdorffli Dorm. 



M. Langsdorffli Donn in Sims, Botan. Magaz., ad tab. 1501 (1812); M. gut- 

 tatus DC., Catal. Monsp., 127 (1813); M. lut eus Sims, Botan. Magaz. (1812). non 

 Linn., Sp.pl. ed. 2; ? M. Tilingii Regel, Gartenflora 1869 p. 321, tab. 631, et 1870, 

 p. 290, tab. 665. 



Paa Dansk Botanisk Forenings Ekskursion i Juli 1912 traf vi i 

 Randbøldalen (vest for Vejle) paa store Bevoksninger af den smukke 

 gule Abeblomst (Mimulus), der har været kendt derfra i mange Aar, 

 i alt Fald siden 80erne af forrige Aarhundrede 1 ). Planten stod i tætte 

 Bestande ved den rivende Aas Bred og var i fuldeste Flor; og hvad der 

 særlig vakte vor Opmærksomhed, var, at der øjensynligt fandtes to tyde- 

 ligt forskellige Former. 



Den ene Form (A) var en særdeles kraftig Plante med store, bredt 

 æg-hjertedannede Blade, store Løvblade som Støtteblade for Blomsterne, 

 lange Blomsterstilke (længere end de store Støtteblade og omtrent 3 Gange 

 saa lange som Bægeret), stort Bæger med den bageste Bægertand be- 

 tydeligt længere end de øvrige, og stor Krone af lys orangegul Farve 

 og foruden med de talrige smaa brunrøde Svælgpletter tillige med nogle 

 faa store brunrøde Pletter, uregelmæssigt fordelte paa Kro- 

 nens forskellige Lapper, især paa Underlæben. — Hos denne Form 

 lykkedes det os ikke at finde nogen Kapsel med udviklede Frø. 



Den anden Form (B) var mindre robust og havde mindre, ægdannede 

 Blade, Blomsternes Støtteblade var ret smaa, hvorfor de forholdsvis korte 

 Blomsterstilke (omtrent dobbelt saa lange som Bægeret) alligevel var meget 

 længere end Støttebladene; Bægeret var mindre og i lidt ringere Grad 

 ensymmetrisk, og Kronen var betydelig mindre, af en meget mørkere 

 orangegul Farve og alene med de smaa Svælgpletter (ingen større 

 uregelmæssige brunrøde Pletter). — Hos denne Form fandtes Kapsler 

 med udviklede, modne Frø. 



Denne sidste Form (B) traf vi ikke blot ved selve Aabredden (hvor 

 den første Form, A, dog var den dominerende), men tillige flere Steder i 

 Omegnen, saaledes længere opad Aaen ved Gjødding og ved Nørup Sø og 



1 ) Ved et Møde i Dansk Botanisk Forening d. 9. November 1912 fremsatte jeg 

 de i det følgende meddelte Bemærkninger, og Prof. Dr. E. Warming 

 fortalte da efter Foredraget, at da han i 50erne som Dreng botaniserede i 

 Randbøl-Egnen, fandtes Abeblomsten der næppe, ellers vilde han have 

 kunnet erindre dens Tilstedeværelse. 



Botanisk Tidsskrift. 33. Bind. 1 2 



